„ Þú færð ekki bakteríu sem þegar er í þér “ Fyrir ríflega öld flutti framsýnn maður í Borgarfirði inn erlenda veiðimenn til að stunda stangveiðar í borgfirskum laxveiðiám . Þetta þótti fáheyrð heimska til að byrja með en allir vita nú hvernig landslagið er í þeim málum . Þessi maður var Andrés Andrésson Fjeldsted , bóndi á Hvítárvöllum og Ferjukoti . Andrés var slyngur veiðimaður og hefur veiðimannablóð runnið í æðum afkomenda hans fram á þennan dag . Andrés reisti veiðihús við Grímsá á sínum tíma um aldamótin 1900 . Áin og umhverfi hennar varð hluti af tilveru fólksins í Ferjukoti , afkomenda Andrésar . Þótt nýtt hús hafi verið reist og hið gamla nýtt að hluta í hesthús á Hvanneyri tengjast Ferjukotsmenn Grímsánni enn . Sigurður Fjeldsted , afkomandi Andrésar , hefur veitt og leiðsagt veiðimönnum við Grímsá og víða um land í marga áratugi . Hann er alinn upp á bökkum Hvítár og segist ekki hafa fengið veiðibakteríu heldur vera fæddur með hana í blóðinu . Sigurður hefur fyllt sjö tugi ára og hefur frá mörgu að segja er kemur að lífinu við árbakkann . Ítarlegt viðtal við Sigurð Fjeldsted , veiðimann og leiðsögumann , er í Skessuhorni vikunnar sem kom út í gær .